Catalán ribagorzano

Iste articlo ye sobre lo dialecto ribagorzano de lo catalán. Pa atros emplegos se veiga ribagorzano.

Lo catalán ribagorzano ye la parla comarcal catalana que se charra en la compleganza de la Noguera Ribagorzana u Ribagorza Oriental, dividida entre las provincias de Uesca y Leida. Tamién se charra en Litera. Limita a lo Sud con lo fragatín, que tiene caracteristicas mixtas entre lo leridano y lo ribagorzano. Lo catalán ribagorzano fa part d'un conchunto de parlas de transición ta l'aragonés a escala macrocheografica.

En l'ALEANR figuran las localidaz de Noals (Hu 205), La Poblla de Roda (Hu 401), Arén de Noguera (Hu 402), Tolva (Hu 404), Zanui (Hu 406) y Albelda (Hu 408). Manuel Alvar: Atlas lingüístico y etnográfico de Aragón, Navarra y Rioja. Institución Fernando el Católico. Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983. Tomo I, Lamina 3, Mapa nº 3.

 Fonetica 
Isoglosas de lo catalán ribagorzano, seguntes Ramon Sistac|thumb|200px
Bi ha casos que lo ribagorzano tien E ubierta y en catalán nordoccidental tien E zarrada pa ixa mesma palabra Quintana, Artur: Els parlars del Baix Matarranya, Estudis de Llengua i Literatura Catalanes, XIV. Publicacions de l'Abadia de Montserrat, Barcelona, pàg. 155-187. 1987.: 
Casos que derivan de la E curta latina: 
Posesivos meu, teu, seu
Herba: se troba con E ubierta en Benavarri, Aler, Gabasa, Sarradui, y parlas de Chuseu-Torres.
Pedra: en Las Pauls, Pobla de Roda, Boí, Senet, Vilaller, Bono, Pedrafita, Sarradui, Llascuarre, Gabasa, Aler y Chuseu-Torres.
Festa: en Pont de Suert, Bono, Vilargüé, Pedrafita, Sarradui, Roda, Aler, Torres y Gabasa.
Casos que derivan de la E larga y I curta latinas:
Neu: en Tamarit de Llitera, Pobla de Roda, Las Pauls, Pedrafita, Sopeira, Benabarri, Gabasa, Albelda. 
Negro en Torres, con E ubierta y en cuenta de Negre, que tien E curta en catalán cheneral.
Atros casos:
Sufixos -ero: cordè, fornè en cuenta de las prenunciacions mas chenerals de forné y cordé.

Fueras de la parla d'Arén, lo fonema postalveolar fricativo sonoro G, J de lo catalán s'enxorde en o mesmo fonema prepalatal africau xordo que la ch aragonesa y castellana:
Chove, Chermà en cuenta de Jove, Germà.

Los grupos latinos CL, GL, FL, PL, GL, BL, palatalizan ta cll, gll, fll, pll, gll, bl tanto si son inicials como si son interiors. Eixemplos:
Pllorà, cllau, ilesia|illesia, fllama.

Lo grupo -GL- puede perder l'elemento oclusivo dimpués de la palatalización
Llera.

La S sonora catalana s'enxorde en S xorda en parte de la comarca.
Casa, Cosí se pronuncian como Cassa, Cossí.

Lo grupo latino -CT- (-KT-) mantién la i encara en bellas palabras:
En parte de Ribagorza lleit, como en gran parte de lo catalán occidental (parlas d'Andorra, Pallars y Matarranya plegando dica Los Puertos de Moriella)
Pleit, guareit como en lo Baixo Matarranya.
Treit, feit, como en maellán y parte de lo pallarés.

 Morfolochía 
Los pasaus imperfectos de los verbos en -ia de lo catalán cheneral se fan en -iba.
sentiba en cuenca de sentia.

En Zanui, Benavarri, Tamarit de Litera, Roda, Merlli, Sopeira y atros lugars bi ha una pervivencia de lo demostrativo neutro ço de lo catalán medieval, que deriva de lo latín ECCE HOC igual como las formas equivalents en aragonés medieval y gascón. Lo emplego de ço se fa con posesivos u sintagmas con la preposición de indicando propiedat, en una estructura con lo mesmo significau que lo de en catalán actual. Maria Luisa Arnal Purroy: El habla de la Baja Ribagorza Occidental: Institución Fernando el Católico, 1998. p 251.

 Lexico 
A part de lo lexico catalán occidental u nordoccidental común con l'aragonés cheneral u especificament con l'aragonés centro-oriental y aragonés oriental, bi ha casos de coincidencias de lo lexico aragonés con lo lexico especificament ribagorzano y ye difícil dicir si ye un aragonesismo u si ye una isoglosa común. Ye lo caso de navada, que en aragonés ye "navata".

 Variedaz 
 Parla de la Val de Boí
 Parlas de la Val de Barrabés
 Parla de Sopeira
 Parlas de la Val de Baliera
 Parla de Bonansa
 Parla de Noals
 Parla de Castanesa
 Parla de l'Alta Isabana
 Parlas de Ribagorza micha central y Isabana baixa
 Parla de Calvera-Las Farrerías
 Parla de Sarradui
 Parla de La Ribera
 Parla de Roda
 Parla de Güell-Pueyo
 Parla de Llaguarres
Parlas de Ribagorza Baixa central 
 Parla d'Aler
 Parla de Zanui
 Parla de Sant Istevan de Litera
Parlas de Ribagorza Baixa oriental
 Parla de Benabarri
 Parla d'Areny de Noguera
Parlas de lo centro, sud y este de Litera

 Referencias 

 Bibliografía 
 Quintana, Artur: Els parlars del Baix Matarranya, Estudis de Llengua i Literatura Catalanes, XIV. Publicacions de l'Abadia de Montserrat, Barcelona, pàg. 155-187. 1987. 
 Gunther Haensch: Las hablas de la Alta Ribagorza. Gara d'Edizions, 2003.
 Maria Luisa Arnal Purroy: El habla de la Baja Ribagorza Occidental, Institución Fernando el Católico, 1998.

*